CELEX: C2005/271/26
Language: el
Date: 2005-10-29 00:00:00
Title: Υπόθεση C-303/05: Αίτηση εκδόσεως προδικαστικής αποφάσεως που υπέβαλε το Arbitragehof (Βέλγιο) με απόφαση της 13ης Ιουλίου 2005 στην υπόθεση v.z.w. Advocaten voor de Wereld κατά Ministerraad

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/14
            
         Αίτηση εκδόσεως προδικαστικής αποφάσεως που υπέβαλε το Arbitragehof (Βέλγιο) με απόφαση της 13ης Ιουλίου 2005 στην υπόθεση v.z.w. Advocaten voor de Wereld κατά Ministerraad
   (Υπόθεση C-303/05)
   (2005/C 271/26)
   Γλώσσα διαδικασίας: η ολλανδική
   Με απόφαση της 13ης Ιουλίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 29 Ιουλίου 2005, το Arbitragehof (Βέλγιο), στο πλαίσιο της διαφοράς μεταξύ v.z.w. Advocaten voor de wereld και Ministerraad, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Είναι η απόφαση-πλαίσιο 2002/584/ΔΕΥ (1) του Συμβουλίου της Ευρωπαϊκής Ενώσεως, της 13ης Ιουνίου 2002, για το ευρωπαϊκό ένταλμα συλλήψεως και τις διαδικασίες παραδόσεως μεταξύ των κρατών μελών, σύμφωνη με το άρθρο 34, παράγραφος 2, στοιχείο β', της Συνθήκης για την Ευρωπαϊκή Ένωση, κατά το οποίο αποφάσεις-πλαίσιο μπορούν να εκδοθούν μόνο για «την προσέγγιση των νομοθετικών και κανονιστικών διατάξεων των κρατών μελών»;
            
         
               2)
            
            
               Είναι το άρθρο 2, παράγραφος 2, της αποφάσεως-πλαίσιο 2002/584/ΔΕΥ του Συμβουλίου της Ευρωπαϊκής Ενώσεως, της 13ης Ιουνίου 2002, για το ευρωπαϊκό ένταλμα συλλήψεως και τις διαδικασίες παραδόσεως μεταξύ των κρατών μελών, εφόσον για τις αξιόποινες πράξεις που παραθέτει καταργεί την εξέταση του αν τηρείται η απαίτηση του διττού αξιοποίνου, σύμφωνο με το άρθρο 6, παράγραφος 2, της Συνθήκης για την Ευρωπαϊκή Ένωση, και ειδικότερα με την εξασφαλιζόμενη από την εν λόγω διάταξη αρχή της νομιμότητας στις ποινικές υποθέσεις και την αρχή της ισότητας και της απαγορεύσεως των δυσμενών διακρίσεων;
            
         
      (1)  ΕΕ L 190, σ. 1.